b'\n_START_ARTICLE_\nZavod LU\n_START_PARAGRAPH_\nZavod LU (angle\xc5\xa1ko Institute LU \xe2\x80\x93 Love is Universal, kratica LU) je ustanovila Tina Gams 10. februarja 2010 kot sklad za pomo\xc4\x8d revnim otrokom (po navadi brez enega ali obeh star\xc5\xa1ev) pri osnovno\xc5\xa1olskem izobra\xc5\xbeevanju. Zavod ima sede\xc5\xbe v Ljubljani in nudi humanitarno pomo\xc4\x8d otrokom v dr\xc5\xbeavah v razvoju ter otrokom v depriviligiranih regijah v Sloveniji. Kot prostovoljno financiran zavod se LU opira na prispevke podjetij in zasebnih donatorjev. Program LU poudarja dolgoro\xc4\x8dno pomembnost izobra\xc5\xbeevanja pri vzpostavljanju splo\xc5\xa1nega blagostanja dr\xc5\xbeav v razvoju ter prihodnosti otrok._NEWLINE_Zavod poleg tega promovira tudi filozofijo LU, ki je na\xc5\xa1la svoj namen v osebni rasti posameznikov, ki naj v pozitivnem odnosu do sebe in ostalih \xc5\xa1iri strpnost do kakr\xc5\xa1ne koli druga\xc4\x8dnosti, s kon\xc4\x8dnim ciljem bolj\xc5\xa1e povezanosti celotnega \xc4\x8dlove\xc5\xa1tva ter osve\xc5\xa1\xc4\x8denosti, da si vsi delimo en dom - Zemljo.'